
              CONSILIUL LOCAL     
H O T Ă R Â R E A  NR.106
 DIN   21 IULIE 2026
privind aprobarea transferului dreptului de proprietate cu titlu gratuit asupra bunurilor mobile achiziționate în cadrul proiectului „Dotarea cu mobilier, echipamente didactice și TIC a unităților educaționale din Orașul Sânnicolau Mare”, cod F-PNRR-Dotari-2023-0673, finanțat prin Planul Național de Redresare și Reziliență – Componenta C15: Educație
          Consiliul Local al oraşului Sânnicolau Mare, judeţul Timiş ;

                   Având în vedere:
· Raportul nr. 16177/20.07.2026 întocmit de către dl.Tiberiu-Paul Raica – inspector de specialitate în cadrul  Serviciului management, proiecte, achiziții publice și autorizare transport local; 

·  Referatul de aprobare nr. 16178/20.06.2026 a primarului Oraşului Sânnicolau Mare; 
· Contractul de finanțare nr. 773DOT/2023, încheiat în cadrul Planului Național de Redresare și Reziliență – Componenta C15: Educație, pentru implementarea proiectului „Dotarea cu mobilier, echipamente didactice și TIC a unităților educaționale din Orașul Sânnicolau Mare”, cod F-PNRR-Dotari-2023-0673;
· Contractele de achiziție publică și documentele justificative aferente achiziționării bunurilor destinate unităților de învățământ beneficiare;
· Faptul că bunurile au fost recepționate și înregistrate în patrimoniul Orașului Sânnicolau Mare, fiind necesară transmiterea dreptului de proprietate către beneficiarii finali, în conformitate cu obligațiile asumate prin contractul de finanțare;
· Prevederile Contractului de finanțare nr. 773DOT/2023 și ale Manualului Beneficiarului, care instituie obligația transferului dreptului de proprietate asupra bunurilor achiziționate către unitățile de învățământ beneficiare;
· Prevederile Legii învățământului preuniversitar nr. 198/2023, cu modificările și completările ulterioare;
· Necesitatea asigurării utilizării bunurilor de către unitățile de învățământ beneficiare, în scopul pentru care acestea au fost achiziționate și cu respectarea condițiilor impuse prin finanțarea acordată prin PNRR.
· Prevederile art. 129 alin. (2) lit. d), coroborat cu alin. (7) lit. a), precum și ale art. 139 alin. (3) lit. g) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
· procedura stabilită prin Legea nr.52/2003 privind transparenţa decizională în administraţia publică;
· avizul Comisiei economico-financiară şi agricultură şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii din cadrul Consiliului Local al  oraşului Sânnicolau Mare; 

       În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ; 

H O T Ă R Ă Ş T E:

         Art.1 – Se aprobă transferul cu titlu gratuit al dreptului de proprietate asupra bunurilor mobile achiziționate în cadrul proiectului „Dotarea cu mobilier, echipamente didactice și TIC a unităților educaționale din Orașul Sânnicolau Mare”, cod F-PNRR-Dotari-2023-0673, către unitățile de învățământ beneficiare, conform Anexei nr. 1 la hotărâre.

         Art.2 – Transferul dreptului de proprietate se va realiza prin încheierea proceselor-verbale și a protocoalelor de predare-primire între Orașul Sânnicolau Mare și fiecare unitate de învățământ beneficiară, urmând ca operațiunile de scoatere și, respectiv, de înregistrare în evidențele contabile să fie efectuate de compartimentele financiar-contabile competente, în conformitate cu prevederile legale.

        Art.3 – Se împuternicește Primarul Orașului Sânnicolau Mare să semneze toate documentele necesare punerii în aplicare a prezentei hotărâri.

       Art.4 – Dreptul de proprietate asupra bunurilor se transmite la data semnării proceselor-verbale de predare-primire, cu respectarea prevederilor Contractului de finanțare nr. 773DOT/2023 și ale legislației incidente.

      Art.5 – Primarul Orașului Sânnicolau Mare, prin compartimentele de specialitate din cadrul aparatului de specialitate, va duce la îndeplinire prevederile prezentei hotărâri.

         Art.6.  Prezenta hotărâre se comunică :

· Instituţiei Prefectului judeţul Timiş ;

· Secretarului general al oraşului Sânnicolau Mare ;

· Primarului oraşului Sânnicolau Mare;
· Serviciului management, proiecte, achiziții publice și autorizare transport local;

· Liceului Teoretic ,,Ioan Jebelean”Sânnicolau Mare;
· Liceului Tehnologic ,,Cristofor Nako”Sânnicolau  Mare;
· Școlii gimnaziale ,,Theodor Bucurescu” nr.1 Sânnicolau Mare;

· Școlii gimnaziale ,,Nestor Oprean” nr.2 Sânnicolau Mare;

· Grădiniței cu program prelungit nr.1 Sânnicolau Mare.
PREŞEDINTE DE ŞEDINŢĂ;                                      CONTRASEMNEAZĂ;

CONSILIER                                                           SECRETAR GENERAL
    MARIAN LEONTIN LUCA                                      FLORENTINA CORINA  PETCU 

Hotărârea a fost adoptată în unanimitate.

